gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl pt gl gl gl gl gl gl gl gl gl gl fr gl gl pt pt pt gl gl gl pt gl pt pt pt gl fr en gl ceb en gl ca gl gl gl gl gl en pt ca gl gl
Empate do Burela no primeiro asalto da final (2-2) - G24
O equipo galego e o Futsi empatan e queda todo por decidir para o partido do sábado en Madrid
Queda todo por decidir na final da liga de fútbol sala feminina logo do empate (2-2) entre o Burela e o Futsi no primeiro partido. Se cadra mereceu máis o equipo galego que dominou, tivo máis ocasións e adiantouse por dúas veces no marcador pero non foi quen de levar un gol de vantaxe para a volta.
No primeiro tempo cargouse de faltas moi cedo o Futsi e o Burela tivo dúas situacións de dobre penalti nas que non estivo atinada Emily Marcones.
Os goles chegaron no segundo tempo. Aos corenta segundos marcaba Peque o primeiro para as da Mariña pero no minuto seguinte empatou Irene Córdoba. Outra vez adiantouse o Burela co gol de Ale de Paz e o Futsi tardou vinte segundos en respostar co gol de María Sanz.
Ao final tanto Burela como Futsi non quixeron arriscar conscientes de que o sábado hai un partido de volta e deixan todo pendente desa decisiva data. Ao Futsi válelle o empate e o Burela terá que gañar o encontro se quere acadar o quinto campionato da súa historia.
Remonta sen premio para o Noia Portus Apostoli
O Envialia aproveita o derbi co Marín para lograr o primeiro triunfo
O Noia Portus Apostoli comeza con vitoria a súa andaina na Primeira
O Noia debuta en Primeira División coa pretensión de encontrar un oco na categoría
Contido con Temática Deportes .
O Lugo incorpora a proba o dianteiro brasileiro Ronan
O Breogán presenta a Justus Hollatz e chega aos catro mil abonados
O Bergantiños adiántase en Palencia, pero acaba perdendo o partido
Síguenos en redes sociais
Aviso legal e Política de Privacidade